b'\n_START_ARTICLE_\nMamanwa (spr\xc3\xa5k)\n_START_PARAGRAPH_\nMamanwa er et sentralfilippinsk spr\xc3\xa5k talt i Agusan del Norte og i Surigao-provinsene p\xc3\xa5 Mindanao p\xc3\xa5 Filippinene. I 1990 var det om lag 5\xc2\xa0000 mamanwaer som talte spr\xc3\xa5ket._NEWLINE_Mamanwa er grammatisk konservativt i forhold til andre malayopolynesiske spr\xc3\xa5k n\xc3\xa5r det gjelder blant annet artikkelsystemet. Det holder fast p\xc3\xa5 en treveis deiktisk distinksjon i sine artikler, noe som annetsteds i denne spr\xc3\xa5kfamilien kun er bevart i noen av batanspr\xc3\xa5kene.'